3. ΑΝΑΓΚ. ΝΟΜΟΣ υπ’ αριθ. 885 της 31/31 Ιαν. 1949 Περί εφαρμογής διατάξεών τινων του Στρατ. Ποιν. Κώδικος κατά την διάρκειαν της ισχύος του Γ΄ Ψηφίσματος. Άρθρον μόνον 1.Διαρκούσης της ισχύος του υπό στοιχείον Γ΄ του έτους 1946 Ψηφίσματος «περί εκτάκτων μέτρων αφορώντων την δημοσίαν τάξιν και ασφάλειαν», τα κατά το άρθρον 214 του Στρατ. Ποιν. Κώδικος προβλεπόμενα στρατοδικεία λειτουργούν, εγκρίσει και εξουσιοδοτήσει του Υπουργού των Στρατιωτικών, όστις δύναται, κατ’ εφαρμογήν του άρθρου 256 του αυτού Σ.Π.Κ., να υπαγάγη εις ταύτα και Μονάδας ή Τμήματα ή Σχηματισμούς ή υπηρεσίας μη υπαγομένας διοικητικώς ή τακτικώς εις τα Μονάδας παρ’ αις λειτουργούν τ’ άνω Στρατοδικεία. 2.Την ποινικήν αγωγήν παρά τοις άνω Στρατοδικείοις ασκούν οι Διοικηταί των Μονάδων, παρ’ αις ιδρύονται ταύτα. 3.Η ενώπιον των Στρατοδικείων τούτων διαδικασία διέπεται υπό των άρθρων 144-150 της Στρατ. Ποιν. Νομοθεσίας, οι δ’ ενώπιον τούτων ασκούντες την ποινικήν αγωγήν έχουν τα δικαιώματα των εν άρθροις 146-149 της αυτής Νομοθεσίας Διοικητών. (Αντί της σελ. 193α) Σελ. 193(β) -293 Έκτακτα Στρατοδικεία 8.Ξ.β.1-3    4.Αι τελεσίδικοι αποφάσεις των ως άνω εκτάκτων Στρατοδικείων εκτελούνται δια διαταγής των ασκούντων την ποινικήν αγωγήν, άνευ άλλης διατυπώσεως. Δια την εκτέλεσιν όμως της θανατικής ποινής δέον εν πάση περιπτώσει να παρέλθωσι πέντε τουλάχιστον ημέραι από της επομένης της αναγνώσεως της αποφάσεως εις τον καταδικασθέντα. 5.Κατά των αποφάσεων των εν γένει εκτάκτων στρατοδικείων (ως και των διαρκών τοιούτων), δεν επιτρέπεται έφεσις, αναθεώρησις και αναίρεσις. Η διάταξις της παραγρ. 5 κατηργήθη ως προς τας αποφάσεις των Διαρκών Δικαστηρίων δια του άρθρ. 7 Νόμ. 2058/1952 περί μέτρων ειρηνεύσεως (ανωτέρ. σελ. 128,10). «6.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, πλην της διατάξεως της προηγουμένης παραγράφου, ης η ισχύς άρχεται μετά δέκα ημέρας από ταύτης, υποβληθήσεται δε προς κύρωσιν άμα τη ενάρξει των εργασιών της Βουλής». Η §6 αντικατεστάθη ως άνω υπό του Α.Ν. 919 της 29/31 Μαρτίου 1949 «περί αντικαταστάσεως της παραγράφου 6 του άρθρου μόνου του υπ’ αριθ. 885/1949 Αναγκ. Νόμου. Ο Α.Ν. 885 ως και ο ανωτέρω τροποποιητικός αυτού Α.Ν. 919 εκυρώθησαν δια του Ν.Δ. 1170 της 7/15 Οκτ. 1949 «περί κυρώσεως των Αναγκ. Νόμων υπ’ αριθ. 885/949 «περί εφαρμογής διατάξεών τινων του Σ.Π. Κώδικος κατά την διάρκειαν της ισχύος του Γ΄ Ψηφίσματος» και 919/1949 «περί αντικαταστάσεως της παραγράφου 6 του άρθρου μόνου του υπ’ αριθ. 885/1949 Αναγκαστικού Νόμου». 